Document ID: 31994D0376

Odločba Komisije
z dne 30. maja 1994
o spremembi Odločbe št. 85/377/EGS o vzpostavitvi tipologije Skupnosti za kmetijska gospodarstva
(94/376/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št.79/65/EGS z dne 15. junija 1965 o vzpostavitvi mreže za zbiranje knjigovodskih podatkov o prihodkih in gospodarskem poslovanju kmetijskih gospodarstev v Evropski gospodarski skupnosti [1], kakor je bila spremenjena z Uredbo (EGS) št.3577/90 [2], in zlasti člena 4(4) in člena 11 Uredbe,
ker tipologija kmetijskih gospodarstev Skupnosti, ki je določena z Odločbo Komisije št. 85/377/EGS [3], in zlasti standardizirano pokritje predstavljata osnovo za klasifikacijo kmetijskih gospodarstev po gospodarski velikosti in tipu kmetovanja v raziskovanjih o strukturi kmetijskih gospodarstev in v mreži knjigovodskih podatkov s kmetijskih gospodarstev (FADN); ker je tipologija Skupnosti tudi osnova za izračun evropske enote velikosti (EEV) in pragov za razmejitev področja opazovanja in za sestavo načrta za izbiro kmetijskih gospodarstev, ki so ali pa bi morala biti vključena v FADN;
ker se rezultati raziskovanj o strukturi kmetijskih gospodarstev, klasificirani po EEV in tipu kmetovanja, uporabijo kot osnova pri sprejemanju odločitev glede strukturne kmetijske politike, v okviru s skupno kmetijsko politiko in za določanje področja opazovanja FADN, ki se uporablja kot osnova za izbiro in ponderiranje FADN vzorca kmetijskih gospodarstev; ker mora biti izbor kmetijskih gospodarstev v območju opazovanja reprezentativen v smislu ciljev vsake od načrtovanih analiz;
ker Uredba Sveta (EGS) št. 571/88 [4], kakor je bila spremenjena z Odločbo Komisije št. 93/156/EGS [5], zagotavlja serijo raziskovanj o strukturi kmetijskih gospodarstev od leta 1988 do 1997 in navaja karakteristike, ki jih je treba popisati;
ker člen 11 Odločbe Komisije št. 85/377/EGS navaja, da Komisija ob pomoči držav članic vsaj vsakih 10 let oceni izkušnje, pridobljene pri izvajanju odločbe, in vse nove potrebe Skupnosti, nastale na področju; ker se po taki ocenitvi lahko po potrebi spremenijo določila odločbe;
ker sta struktura in vsebina seznama karakteristik raziskovanj za obdobje 1988-1997 spremenjena, se karakteristike v novem seznamu razlikujejo od tistih, evidentiranih v predhodnih raziskovanjih; ker je tipologija kmetijskih gospodarstev Skupnosti odvisna od tega seznama in je zato treba Odločbo št. 85/377/EGS prilagoditi seznamom karakteristik raziskovanj, določenih v Uredbi (EGS) št. 571/88;
ker so ukrepi, predvideni s to odločbo, v skladu z mnenjem Odbora Skupnosti za mrežo knjigovodskih podatkov s kmetijskih gospodarstev in mnenjem Stalnega odbora za kmetijsko statistiko,
SPREJELA NASLEDNJO ODLOČBO:
Člen 1
Prilogi II in III k Odločbi št. 85/377/EGS se spremenita v skladu s Prilogama I in II.
Člen 2
Ta odločba se uporablja od leta 1988.
Člen 3
Ta odločba je naslovljena na države članice.
V Bruslju, 30. maja 1994

Labels: 12
6